Διερεύνηση in vitro NMDA υποδοχέων στο ισχιακό νεύρο επίμυος:
Creators: name: Μότη, Ελισάβετ Αναστασίου
Publisher: name: Aristotle University of Thessaloniki
Year: 2011
Subjects: NMDA υποδοχείς
ισχιακό νεύρο επίμυος
DAP5
NMDA receptors
rat sciatic nerve

description: Εισαγωγή: Είναι γνωστό ότι οι υποδοχείς NMDA έχουν ανευρεθεί στο ΚΝΣ και σε ποικίλες θέσεις του περιφερικού νευρικού συστήματος, όπου και φαίνεται να εμπλέκονται σε διάφορες φυσιολογικές και παθολογικές καταστάσεις. Η ύπαρξη τους στο ισχιακό νεύρο δεν έχει ακόμα εξακριβωθεί. Σκοπός: Η παρούσα πειραματική μελέτη διερευνά την ύπαρξη λειτουργικών NMDA υποδοχέων στο ισχιακό νεύρο του επίμυος με ηλεκτροφυσιολογικές μεθόδους. Υλικά και μέθοδος: Χρησιμοποιήθηκαν τα ισχιακά νεύρα από 9 ενήλικους Wistar επίμυες. Σε ειδικό τρίχωρο καταγραφικό θάλαμο έλαβε χώρα η περιοδική καταγραφή του σύνθετου δυναμικού δράσης (ΣΔΔ) τους για χρονικό διάστημα 2,5-3 ώρες. Εκτός από την ομάδα ελέγχου (n=5), υπήρξαν 2 ομάδες παρέμβασης στις οποίες επέδρασε επιπλέον ο συναγωνιστικός ανταγωνιστή των NMDA υποδοχέων, DAP5, σε διαφορετικές συγκεντρώσεις, 100μΜ (n=4) και 500μΜ (n=8). Στη συνέχεια έγινε σύγκριση στις παραμέτρους του ΣΔΔ μεταξύ των 3 ομάδων. Οι παράμετροι που συγκρίθηκαν ήταν το ύψος, η διάρκεια και ο χρόνος ανόδου του δυναμικού πριν και μετά την επίδραση του DAP5 μεταξύ των 3 ομάδων, όπως και πριν και μετά την έκπλυση με νέο δ/μα Krebs. Αποτελέσματα: Η μεγαλύτερη αλλαγή παρατηρήθηκε στο ύψος του αρνητικού δυναμικού, το οποίο αυξήθηκε και στις 3 ομάδες. Η μέση εκατοστιαία τιμή (%) της αύξησης στην ομάδα 500μΜ ήταν 105,8±14,7, στην ομάδα 100μΜ ήταν 104,73±22,4, ενώ της ομάδας ελέγχου 104,17±12. H διάρκεια του αρνητικού δυναμικού στο μεσοδιάστημα της επίδρασης του DAP5 και της έκπλυσης εμφάνισε αύξηση για τις ομάδες παρέμβασης, ενώ για την ομάδα ελέγχου έμεινε σταθερή. Στην ομάδα 500μΜ η εκατοστιαία αύξηση (%) ήταν η μεγαλύτερη (103,03±3,2). Κανένα από τα αποτελέσματα δεν ήταν στατιστικά σημαντικό (Sig.p&gt;0,05). Συμπεράσματα: Η παρούσα πειραματική εργασία δεν είναι σε θέση να υποστηρίξει την ύπαρξη λειτουργικών NMDA υποδοχέων στους νευράξονες του ισχιακού νεύρου. Παρόλα αυτά, η επανάληψη της με μεγαλύτερο δείγμα πειραματοζώων θα ήταν σε θέση να ενισχύσει τη στατιστική ισχύ των αποτελεσμάτων.
description: Introduction: The existence of NMDA receptors in the central, as well as in particular places of the peripheral nervous system, has been well documented. Their existence on the rat sciatic nerve has not yet been proved. Aim: This experimental study investigates the presence of active NMDA receptors on the rat sciatic nerve by the means of electrophysiology. Materials and methods: Sciatic nerves of 9 adult Wistar rats were dissected and placed in a trilocular recording chamber, where the compound action potential was being recorded periodically over a time period of 2,5-3 hours. Besides control group (n=5) there have also been 2 intervention groups, upon which a competitive NMDA antagonist, DAP5, has acted, in 100μM (n=4) and 500μM (n=8) concentrations. Afterwards, a comparison of the parameters of the recorded compound action potential among the 3 groups took place. The parameters regarded the amplitude, the duration and the rise time of the potential prior and after the effect of DAP5, as well as prior and after the washing out by use of fresh Krebs solution. Results: As far as the amplitude of the negative potential is concerned, it exhibited the most obvious change among the measured parameters. A raise was being observed in all 3 groups. Τhe average percentage (%) of change in the group of 500μM was 105,8±14,7, in the group of 100μΜ was 104,73±22,4 and in the control group was 104,17±12. The measured potential duration in the meantime of the DAP5 effect and the washing out, demonstrated a raise in the intervention groups but no change in the control group. The raise of the percentage (%) mean of the 500μM group was the greatest (103,03±3,2). None of the above results were statistically significant (Sig.p&gt;0,05). Conclusion: The present experimental study is in no place to support the existence of active NMDA receptors on the sciatic rat nerve fibers. Nonetheless, the conduction of the study by using a larger sample could amplify the statistical significance of the results.